АҞӘА, хәажәкыра 23 - Sputnik. Адгәыр Арӡынба Аԥсны ахада иалхрақәа рҟны аиааира згаз Аслан Бжьаниа идиныҳәалеит. Абри атәы ааицҳауеит Sputnik акорреспондент аҭыԥ аҟнытә.
Арӡынба иазгәеиҭеит заанаҵтәи алҵшәақәа уажәшьҭа ишеилкаау. Иара убасгьы иара идгылаҩцәа иҭабуп ҳәа реиҳәеит, иагьеизгәеиҭеит арҭ алхрақәа Аԥсны аҭоурых аҟны зегьы реиҳа иҭынчны имҩаԥысыз шракәхаз.
Абжьыҭара анхыркәшаха, асааҭ 20:00 инаркны аштабқәа рҟны рхала абжьқәа рԥхьаӡо иалагеит.
Аԥсны ахада иеиҭалхрақәа мҩаԥысит хәажәкыра 22 рзы.